אקדמיית המטרייה (סדרת טלוויזיה)

אקדמיית המטרייה (באנגלית: The Umbrella Academy) היא סדרת טלוויזיה אמריקאית מסוגת דרמת גיבורי-על קומית, שפותחה על ידי היוצר סטיב בלאקמן  עבור שירות הזרמת המדיה נטפליקס. הסדרה מהווה עיבוד לקומיקס באותו השם שנכתבה על ידי ג'רארד ויי והמאייר גבריאל בה ופורסמה בהוצאת "Dark Horse Comics".

עונתה הראשונה של הסדרה עלתה לשידור במלואה ב-15 בפברואר 2019, והיא זכתה לביקורות חיוביות על האפקטים הוויזואליים וצוות השחקנים, אך גם לביקורות שליליות שביקרו בעיקר את הטון של הסדרה ואת קצב התקדמות העלילה. באפריל 2019, נטפליקס דיווחה ש-45 מיליון בתי אב צפו בסדרה. באוגוסט 2022, נמסר כי הסדרה חודשה לעונה רביעית ואחרונה. העונה הרביעית עלתה באוגוסט 2024.

תקציר העלילה
בשנת 1989, ארבעים ושלושה תינוקות נולדו באותו יום באופן בלתי מוסבר לנשים אקראיות, ללא קשר ביניהן, שלא הראו שום סימני היריון ביום הקודם. שבעה מאותם היילודים מאומצים על ידי סר רג'ינלד הרגריבס, תעשיין מיליארדר, שמקים את אקדמיית המטרייה ומאמן את "הילדים" שלו להציל את העולם.
עונה 1
העונה הראשונה מתרחשת בימינו, לאחר ששבעת האחים נפרדו איש איש לדרכו – לות'ר עזב את כדור הארץ וחי כעת על הירח; אליסון הפכה לשחקנית מפורסמת; וניה הפכה לכנרת מחוננת; קלאוס הדרדר בהתמכרותו לסמים, חמש נעלם שש עשרה שנים קודם לכן; בן, שנפטר במהלך אחת המשימות, הוא רוח רפאים המסוגלת לשוחח רק עם קלאוס; ודייגו הפך לפורע חוק. לאחר שהם מגלים שרג'ינלד מת, האחים המנוכרים מתאספים להלווייתו, אך עם שובו של חמש מהעתיד, הם מגלים מפיו כי אפוקליפסה עולמית ממשמשת ובאה; ובניסיון למנוע אותה, מערכות יחסיהם הלא-מתפקדות עומדות למבחן בעודם מנסים לחשוף את סודותיו של רג'ינלד הארגריבס.
עונה 2
כתוצאה מאירועי העונה הראשונה, האחים מתפזרים בדאלאס בתקופות שונות בתחילת שנות ה-60. האחרון להגיע הוא חמש, שמגיע ב-25 בנובמבר 1963, דקות לפני יום הדין הגרעיני שנוצר כתוצאה מכך שג'ון קנדי לא נרצח, אך בעזרת הייזל מצליח לחזור עשרה ימים אחורה. בעודו ניצוד על ידי שלישיית מתנקשים שוודים, חמש מאתר את אחיו, לאחר שביססו לעצמם חיים חדשים, ומנסה לאחד אותם מחדש על מנת לעצור את האפוקליפסה החדשה.
עונה 3
לאחר סיום העונה השנייה, האחים מבינים שמעשיהם בעבר יצרו ציר זמן חדש, במהלכו הם הוחלפו בקבוצת גיבורי-על אחרת שאומצה על ידי רג'ינלד וזכתה לכינוי "אקדמיית הדרור". בנוסף, האחים מגלים שעליהם למצוא דרך למנוע מהקוגלבליץ לצרוך ולהרוס את היקום, לאחר שנוצר כתוצאה מפרדוקס הסבא לו גרמו האחים במהלך מסעם בזמן.

צוות השחקנים והדמויות
250px|ממוזער|שמאל|כרזת העונה הראשונה, המציגה את ילדי משפחת הרגריבס.
 דמויות ראשיות 
 טבלת השחקנים הראשייםשחקןדמות עונות עונה ראשונה עונה שנייה עונה שלישית אליוט פייג' וניה/ויקטור הרגריבס ראשי טום הופר לות'ר הרגריבס ראשי דייוויד קאסטנדה דייגו הרגריבס ראשי אמי ראבר-לאמפמן אליסון הרגריבס ראשי רוברט שיהאן קלאוס הרגריבס ראשי איידן גלאגר מספר חמש ראשי מרי ג'יי בלייג' צ'ה-צ'ה ראשי קמרון בריטון הייזל ראשיאורח ג'ון מגארו הרולד ג'נקינס ראשי אדם גודלי וקן האל פוגו ראשיאורח קולם פאור סר רג'ילנד הרגריבס ראשי ג'סטין ה. מין בן הרגריבס משני ראשי ריטו אריה ליילה פיטס ראשי יוסוף גייטווד ריי צ'סטאנט ראשיאורח מרין אירלנד סיסי קופר ראשיאורח קייט וולש המטפלת משני ראשי ג'נסיס רודריגז סלואן הרגריבס ראשי בריטני אולדפורד פיי הרגריבס ראשי
 אליוט פייג' – וניה/ויקטור הרגריבס / מספר שבע / הכינור הלבן, כנרת מחוננת והיחידה מבין בני משפחתה שמאמינה שלא ניחנה בכוחות-על, לאחר שנאמר לה בקביעות בילדותה שאין לה שום כוחות-על מיוחדים, אך לקראת סוף העונה הראשונה מגלה למעשה שהיא החזקה והמסוכנת ביותר מבין האחים, ושביכולתה להמיר גלי קול לאנרגיה הרסנית, עד כדי כך שאביהם דיכא בכוונה את כוחותיה והסתיר ממנה אותם.
 טום הופר – לות'ר הרגריבס / מספר אחת / נער חלל, אסטרונאוט שאפתן בעל כוח גופני חזק מאוד. לות'ר היה היחיד מבין האחים שלא עזב את האקדמיה ובמהלך משימה מסוכנת הוא נפצע קשה, מה שאילץ את סר רג'ילנד להזריק לו סרום שהפך את פלג גופו העליון לשל קוף במטרה להציל את חייו. לאחר מכן, סר רג'ילנד שלח אותו לחיות על הירח למשך ארבע שנים.
 דייוויד קאסטנדה – דייגו הרגריבס / מספר שתיים / הקראקן, עושה צרות סדרתי ומרדן בעל היכולת לשרוד ללא חמצן למשך פרק זמן ממושך ומיומנות הטלת סכינים קטלנית.
 אמי ראבר-לאמפמן – אליסון הרגריבס / מספר שלוש / השמועה, סלבריטאית מפורסמת בעלת היכולת לתמרן את הסובבים אותה ואת המציאות באמצעות שקרים ושמועות מומצאות.
 רוברט שיהאן – קלאוס הרגריבס / מספר ארבע / הסיאנס, בטלן בעל יכולות טלקניטיות, אלמוות ותקשורת עם המתים.
איידן גלאגר – מספר חמש / הילד, נער עם היכולת לקפוץ בזמן ובמרחב ובעל ידע מדעי ומתמטי נרחב. לאחר שנסע אל העתיד הוא הגיע לעולם פוסט-אפוקליפטי, ושרד בכוחות עצמו במשך עשרות שנים עד שגויס לנציבות, סוכנות ששמרה על תקינות התנהלות זרם הזמן והתנקשה באנשים שאיימו על הזמן. בסופו של דבר, מספר חמש הפר את החוזה עמהם כדי לחזור לזמנו ולהציל את משפחתו, ומאז נרדף ללא הרף על ידי המעסיקה לשעבר שלו, המטפלת.
 מרי ג'יי בלייג' – צ'ה-צ'ה, מתנקשת. בניגוד לקומיקס, בה הדמות היא למעשה גבר, בעיבוד הנוכחי, צ'ה-צ'ה היא אישה.
 קמרון בריטון – הייזל, מתנקש ושותפה של צ'ה-צ'ה, שעם הזמן נהיה חסר שביעות רצון מעבודתו, בניגוד לצ'ה-צ'ה. מחליט לפרוש וללכת לחופשה עם האישה שהוא אוהב, אגנס בעלת מסעדת הדונאטס.
 ג'ון מגארו – לאונרד פיבודי / הרולד ג'נקינס, בן זוגה של וניה. כילד, הוא היה מעריץ נלהב של אקדמיית המטרייה והתחנן בפני סר רג'ילנד להצטרף לאקדמיה, אך במקום זאת הושפל על ידיו ומאז נשבע לנקום בהם. עם יציאתו מהכלא לאחר שרצח את אביו, הרולד מצא את יומנו של סר רג'ינלד, בו מפורט הפוטנציאל שיש לוניה ומכניס את עצמו לחייה במטרה לתמרן אותה לגלות את כוחותיה.
 אדם גודלי  וקן האל  – פוגו, שימפנזה אינטליגנטית (לאחר הנדסה גנטית), ובן לווייתו הקרוב ביותר של סר רג'ילנד, ויודע את כל סודותיו.
 קולם פאור – סר רג'ילנד הרגריבס / המונוקל, אביהם המאמץ של שביעיית ילדי הארגריבס וחייזר המוסווה כתעשיין מיליארדר. התאבד בשביל לאחד את כל ילדיו ביחד במטרה לגרום להם למנוע את האפוקליפסה.
 ג'סטין ה. מין – בן הרגריבס / מספר שש / האימה, נער בעל היכולת להוציא זרועות דיונון מגופו. בן מת לפני פתיחת העונה הראשונה, אך מופיע בקביעות לאורכה כבן לווייתו של קלאוס ומסייע לו מדי פעם.
 מין גם מגלם את דמותו של בן הרגריבס / מספר 2, גרסה חלופית של בן, שאומץ על ידי רג'ינלד יחד עם חמישה ילדים נוספים. עם זאת, גרסה זו של בן, שעדיין בחיים בשנת 2019, חברה באקדמיית הדרור.
 ריטו אריה – ליילה פיטס, בתה המאומצת של המטפלת, שמתגלה בהמשך כבעלת היכולות לחקות כוחות של אנשים אחרים וכאחת מ-43 התינוקות שנולדו באוקטובר 1989.
 יוסוף גייטווד – ריימונד "ריי" צ'סטאנט, בעלה החדש של אליסון, שנלחם עבור שוויון אזרחי עבור האפרו-אמריקאים בדאלאס של שנות ה-60.
 מרין אירלנד – סיסי קופר, בעלת חווה הסמוכה לדאלאס של שנות ה-60, אשתו של קרל ואמו של הרלן, שמתחילה לנהל רומן עם וניה.
 קייט וולש – המטפלת, ראש הנציבות, סוכנות ששמה לה למטרה לשמור על תקינות התנהלותו של זרם הזמן בכל מחיר, ומעסיקתו לשעבר של מספר חמש.
 ג'נסיס רודריגז – סלואן הרגריבס / מספר חמש, חברה באקדמיית הדרור בעלת היכולת להפעיל מניפולציות על כוח המשיכה ואהובתו של לות'ר.
 בריטני אולדפורד – פיי הרגריבס / מספר שלוש, חברה עיוורת באקדמיית הדרור, המשתמשת בעורבים, בהם היא מסוגלת לשלוט, כעיניים.

דמויות משניות
 טבלת השחקנים המשנייםשחקןדמות עונות עונה ראשונה עונה שנייה עונה שלישית שילה מקארתי אגנס משני ג'ורדן קלייר רובינס גרייס הרגריבס משני אשלי מדקוויי יודורה פאץ' משני פיטר אוטרברידג' המנצח משני ריינבו סאן פרנקס צ'אק בימן משני קודי ריי תומפסון דייב משני קן האל הרב משני קווין רנקין אליוט משני ג'סטין פול קלי הרלן קופר משני סטיבן בוגרט קרל קופר משני ג'ון קפלוס ג'ק רובי משני רובין אטקין דאונס איי. ג'יי. קרמייקל משני כריס הולדן-ריד אקסל משני ג'ייסון בריידן אוטו משני טום סינקלייר אוסקר משני דב טיפנבאך קיצ'י משני ג'סטין קורנוול מרקוס משני ג'ייק אפשטיין אלפונסו משני קאזי דייוויד ג'יימי משני
 שילה מקארתי – אגנס, בעלת מסעדת "גרידי'ס דונאטס", שאחראית גם לאפיית הדונאטסים ולמלצור. לאורך העונה הראשונה, אגנס הופכת לבת זוגו של הייזל.
 ג'ורדן קלייר רובינס – גרייס הרגריבס / אמא, אנדרואידית שנבנתה על ידי סר רג'ילנד במטרה לשמש לאמא עבור ילדי אקדמיית המטרייה. גרייס נבנתה לאחר שוניה המשיכה להרוג את האומנות שלה באמצעות כוחותיה.
 אשלי מדקוויי – הבלשית יודורה פאץ', בלשית עקשנית ונחושה המאמינה בטוב שבכל אדם. הייתה בת זוגו של דייגו לפני אירועי הסדרה. נהרגה בידי צ'ה צ'ה בעונה הראשונה.
 פיטר אוטרברידג' – המנצח, מנצח התזמורת בה וניה מנגנת.
 ריינבו סאן פרנקס – הבלש צ'אק בימן, שותפה של הבלשית פץ'.
 קודי ריי תומפסון – דייב, נער צעיר שנהיה לבן-זוגו של קלאוס במהלך מלחמת וייטנאם.
 קן הול – הרב, פקיד בנציבות.
 קווין רנקין – אליוט, אזרח מקומי המתגורר בדאלאס של שנות ה-60, שחוקר את הופעותיהם המסתוריות של בני הרגריבס ובהמשך מסייע להם.
 ג'סטין פול קלי – הרלן קופר, בנם האוטיסטי של קרל וסיסי.
 סטיבן בוגרט – קרל קופר, סוכן מכירות אלכוהוליסטי, בעלה השובינסטי של סיסי ואביו של הרלן.
 ג'ון קפלוס – ג'ק רובי, בעל מועדון לילה ומעסיקו של לות'ר במהלך שנות ה-60.
 רובין אטקין דאונס – איי. ג'יי. קרמייקל, דג זהב בעל גוף אנושי המשמש כיושב ראש דירקטוריון הנציבות.
 כריס הולדן-ריד – אקסל, אחד משלישיית האחים המתנקשים השוודים.
 ג'ייסון בריידן – אוטו, אחד משלישיית האחים המתנקשים השוודים.
 טום סינקלייר – אוסקר, אחד משלישיית האחים המתנקשים השוודים.
 דב טיפנבאך – קיצ'י, חסיד נלהב בכת שקלאוס הקים במהלך שנות ה-60.
 ג'סטין קורנוול – מרקוס הרגריבס / מס' 1 באקדמיית הדרור (עונה 3).
  – אלפונסו הרגריבס / מס' 4 באקדמיית הדרור (עונה 3).
 קאזי דייוויד – ג'יימי הרגריבס / מס' 6 באקדמיית הדרור (עונה 3).

סקירת סדרה
סקירה

עונה 1
  מספר פרק  מספר פרק בעונה  שם הפרק באנגלית  שם הפרק בעברית  בימוי  כתיבה  תאריך שידור מקורי 1  1 We Only See Each Other at Weddings and Funerals  אנחנו רק נפגשים בחתונות והלוויות  פיטר הואר  ג'רמי סלייטר 15 בפברואר 2019 2  2 Run Boy Run  רוץ ילד רוץ  אנדרו ברנשטיין  סטיב בלאקמן 3  3 Extra Ordinary  רגילה במיוחד  בן נדיבי ומאט וולפרט 4  4 Man on the Moon  האיש בירח  אלן קוראס  לורן שמידט היסריך 5  5 Number Five  מספר חמש  בוב דה לורנטיס 6  6 The Day That Wasn't  היום שלא היה  סטיבן סורג'יק  סנהא קורז 7  7 The Day That Was  היום שהיה  בן נדיבי ומאט וולפרט 8  8 I Heard a Rumor  שמעתי שמועה  ג'רמי ווב  לורן שמידט היסריך וסנהא קורז 9  9 Changes  שינויים  בוב דה לורנטיס ואריק וו. פיליפס 10  10 The White Violin  הכינור הלבן  פיטר הואר  סטיב בלאקמן
עונה 2
  מספר פרק  מספר פרק בעונה  שם הפרק באנגלית  שם הפרק בעברית  בימוי  כתיבה  תאריך שידור מקורי 11  1 Right Back Where We Started  בחזרה להיכן שהתחלנו  סילווין וייט  סטיב בלאקמן 31 ביולי 2020 12  2 The Frankel Footage  צילומי פרנקל סטיבן סורג'יק  מארק גופמן 13  3 The Swedish Job  העבודה השוודית  ג'סי מק'און 14  4 The Majestic 12  12 המלכותיים טום וריקה  ברונווין גאריטי 15  5 Valhalla  ולהאלה  רוברטו אסקינס 16  6 A Light Supper  ארוחה קלה אלן קוראס  איירין מישל ויליאמס 17  7 Öga for Öga  אוגה פור אוגה  ניקי שייפלביין 18  8 The Seven Stages  שבעת השלבים אמנדה מרסליס  מארק גופמן וג'סי מק'און 19  9 743  743  ברונווין גאריטי ורוברטו אסקינס 20  10 The End of Something  הסוף של משהו  ג'רמי ווב  סטיב בלאקמן
עונה 3
  מספר פרק  מספר פרק בעונה  שם הפרק באנגלית  שם הפרק בעברית  בימוי  כתיבה  תאריך שידור מקורי 21  1 Meet the Family  הכירו את המשפחה    סטיב בלאקמן ומישל לוברטה 22 ביוני 2022 22  2 The World's Biggest Ball of Twine  פקעת החוטים הגדולה בעולם     23  3 Pocket Full of Lightning  ברקים מלוא הכיס     24  4 Kugelblitz  קוגלבליץ     25  5 Kindest Cut  ההקרבה המוסרית ביותר     26  6 Marigold  מריגולד     27  7 Auf Wiedersehen  היו שלום     28  8 Wedding at the End of the World  חתונה בקצה העולם     29  9 Seven Bells  שבעה פעמונים     30  10 Oblivion  תהום הנשייה    

הפקה
פיתוח
בתחילה, סרטי יוניברסל שקלו לעשות גרסה קולנועית של סדרת ספרי הקומיקס "אקדמיית המטרייה". במקור, התסריטאי מארק בומבק נשכר לכתוב את התסריט; אך בשנת 2010, דווח שראוסון מרשל ת'רבר יחליף אותו כתסריטאי. מאז לא נערכו דיונים נוספים על עיבוד קולנועי, ולא נקבע תאריך יציאה לאקרנים. בריאיון עם "Newsarama" בכנס הקומיק קון של ניו יורק בשנת 2012, ויי ציין שנערכו "דיונים טובים" וש"התסריט ממש טוב", אבל שזה "די תלוי ביקום".

ב-7 ביולי 2015, הוכרז ש"אקדמיית המטרייה" תעובד לסדרת טלוויזיה, ולא סרט באורך מלא, על ידי "Universal Cable Productions". ב-11 ביולי 2017, הוכרז רשמית שנטפליקס נתנה אור ירוק לפיתוח עיבוד טלוויזיוני של "אקדמיית המטרייה" ושהבכורה שלה מתוזמנת לשנת 2018, ושיוצר הקומיקס המקורי, ויי, ישמש כמפיק בפועל. ג'רמי סלייטר יכתוב את התסריט עבור פרק הפיילוט, וסטיב בלאקמן הוא השואוראנר של הסדרה.
צילומים
צילומי העונה הראשונה החלו ב-15 בינואר 2018 בטורונטו. יוצר הקומיקס, ג'רארד ויי פרסם בחשבון האינסטגרם שלו איור של פאביו מון המציג את צוות השחקנים וההפקה במהלך הקראת התסריט הראשונה בטורונטו. ויי חשף גם תמונה של יום הצילומים ראשון על הסט. צילומים נוספים התקיימו בהמילטון, אונטריו.

עבור סצנות התיאטרון בו וניה מופיעה עם הכינור שלה, צוות ההפקה צילם בתיאטרון אלגין, לצד תיאטרון גן החורף. אולם הקונצרטים "מאזולני" שימש כסט עבור התצוגה החיצונית של התיאטרון. החלק החיצוני של האחוזה צולם בבניין בהמילטון ואילו פנים האחוזה צולם בסטודיו. מרכז האופרה "ג'ואי וטובי טננבאום" צולם עבור סצנת חוץ ותחנת הרכבת הלאומית הקנדית שימשה עבור סצנת זירת השוד בבנק. מעבדה באוניברסיטת טורונטו שימשה כסט עבור בניין "מריטק תותבות". צילומי העונה הראשונה הסתיימו ב-18 ביולי 2018.

צילומי העונה השנייה החלו ביוני 2019 והסתיימו ב-23 בנובמבר 2019.

תגובות
נתוני צפייה
ב-16 באפריל 2019, נטפליקס הודיעה כי הסדרה נצפתה על ידי למעלה מ-45 מיליון צופים המנויים בשירות הזרמת המדיה שלה במהלך החודש הראשון לעלייתה לשידור. הסדרה הייתה השלישית ברשימת הסדרות הפופולריות ביותר בנטפליקס לשנת 2019.

ביקורות
עונתה הראשונה של הסדרה קיבלה באתר הביקורות "Rotten Tomatoes" את הציון 75%, עם דירוג ממוצע של 7.2/10, על בסיס 88 ביקורות. הקונצנזוס הביקורתי של האתר כתב כי "אקדמיית המטרייה פורשת מעשיה דמיונית עם רגש חומקני ואנסמבל משכנע בצורה יוצאת דופן, אך הרגישות הקרירה של הסדרה מתנגשת לעיתים קרובות עם מלכודות הז'אנריים המפוזרים שלה." באתר הביקורות "Metacritic", עונתה הראשונה של הסדרה זכתה לציון 61 מתוך 100 על בסיס 22 ביקרות, מה שמצביע על "ביקורות חיוביות לרוב".

חלק מהמבקרים הצביעו על קווי דמיון בין הסדרה, ל"סיירת האבדון" שהופקה על ידי DC Universe  ולצוות גיבורי-העל של מארוול קומיקס, "אקס-מן", לחיוב ולשלילה.

עונתה השנייה של הסדרה קיבלה באתר הביקורות "Rotten Tomatoes" את הציון 91% על בסיס 58 ביקורות, עם דירוג ממוצע של 8.27/10. הקונצנזוס של האתר כתב כי "כהוכחה לכך שהזמן יכול לרפא כמעט את כל הפצעים, אקדמיית המטרייה מלהיבה בעונתה השנייה עם צביעת המטען הטונאלי שלה מבלי לאבד את ליבתה הרגשית, ומעניקה לאחי-העל מקום להתפתח תוך הכפלת ההנאה מנסיעה בזמן." באתר הביקורות "Metacritic", העונה השנייה זכתה לציון 63 מתוך 100 על בסיס 10 ביקורות, דבר המצביע על "ביקורות חיוביות לרוב".

מחלוקת
חלק מהתסריטאים היהודיים מתחו ביקורת על אפיון דמותה של המטפלת, מעסיקתו של חמש לשעבר; ובפרט על השימוש שלה במונח יידישי בפרק סיום העונה הראשונה ועל חברותה בארגון חשאי הגורם באופן דיסקרטי לאירועים קטסטרופליים ברחבי העולם והזמן, שנתפסו על ידי התסריטאים כסטראוטיפ אנטישמי לתאורית הקונספירציה לפיה העם היהודי שולט בסתר ובאופן מרושע במאורעות עולמיים.

 פרסים ומועמדויות 
שנהפרסקטגוריהמועמד(ים)תוצאהמקור2024פרס אמי האמנותיהאפקטים החזותיים המיוחדים הטובים ביותר בפרקאוורט בורל, פיליפ הופמן, דייב אקספורד, מריה סארטצקי, סופי ורטיגן, ג'ף קמפבל, לורן ספילמאקר, כריס ווייט וריאן פריר2025פרס סאטורןסדרת גיבורי העל הטובה ביותרפרס אמי לבידור בפריים טייםאפקטים חזותיים מיוחדים הטובים ביותר בפרק בודדאוורט בורל, סברינה ארנולד, סופי ורטיגן, לורן ספילמאקר, גבריאל בובה, מריה סאדה, פייר-אוליבייה אלארד, ראיין פריר וג'ף קמפבל

קישורים חיצוניים



ביקורות
 מישל צ'יקו, אקדמיית המטרייה: ביקורת עונה ראשונה, באתר סרט







הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה המבוססות על קומיקס
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:דארק הורס קומיקס
קטגוריה:סדרות שצולמו בטורונטו
קטגוריה:סדרות טלוויזיה אמריקאיות שעלו לשידור בשנת 2019